บิ๊กตู่ ปธ.เซ็น MOU คมนาคม-เกษตร ผลิตแบริเออร์ยางพารา งบ 8.5 หมื่นล้าน
จับตา พรุ่งนี้นายกฯ เป็นประธาน คมนาคม-เกษตร ลงนาม MOUยกระดับราคายางพารา เพิ่มความปลอดภัยบนท้องถนน ด้วยการนำน้ำยางพาราของเกษตรกรไทย มาใช้ผลิตแผ่นยางหุ้มแบริเออร์ และหลักนำทางยางธรรมชาติ งบประมาณ 8.5 หมื่นล้านเมื่อวันที่ 11 มิ.ย.2563 ผู้สื่อข่าวรายงานว่า ในวันพรุ่งนี้ (12 มิ.ย.) ที่ทำเนียบรัฐบาล พลเอกประยุทธ์ จันทร์โอชา นายกรัฐมนตรี จะเป็นประธานพิธีลงนามบันทึกข้อตกลง เรื่องอุปกรณ์ทางด้านการจราจรและอำนวยความปลอดภัยจากยางพารา ระหว่างกระทรวงคมนาคม และกระทรวงเกษตรและสหกรณ์ เพื่อยกระดับราคายางพารา และเพิ่มความปลอดภัยบนท้องถนน ด้วยการนำน้ำยางพาราของเกษตรกรไทย มาใช้ผลิตแผ่นยางธรรมชาติครอบกำแพงคอนกรีตและหลักนำทางยางธรรมชาตินายศักดิ์สยาม ชิดชอบ รมว.คมนาคม เปิดเผยว่า หลังจากที่นายกรัฐมนตรีได้มีนโยบายที่จะให้หน่วยงานที่เกี่ยวข้องเข้าไปช่วยเหลือผลิตภัณฑ์จากเกษตรกรชาวสวนยางให้สามารถพัฒนาและแปรรูปเกิดมูลค่าทางเศรษฐกิจเพิ่มขึ้นนั้น และกระทรวงคมนาคมได้ให้กรมทางหลวงชนบท (ทช.) นำไปศึกษาและพัฒนาผลิตภัณฑ์ยางดิบให้มาเป็นแผ่นยางหุ้มแบริเออร์ (Rubber Fender Barrier: RFB) และทำหลักนำทางยางธรรมชาติ (Rubber Guide Post : RGP) เพื่อมาเพิ่มความปลอดภัยในการใช้ถนนของทั้งกรมทางหลวง(ทล.) และ ถนนกรมทางหลวงชนบท (ทช.) ขนาด 4 ช่องจราจรกว่า 12000 กม. ซึ่งระยะเวลาดำเนินการ 3 ปี (ปี63-65) จะใช้น้ำยางพาราดิบจากเกษตรกรชาวสวนยางรวมประมาณ 1 ล้านตันใน 3 ปี ซึ่งการลงนามในบันทึกความร่วมมือระหว่างกระทรวงคมนาคม กับ กระทรวงเกษตรและสหกรณ์ในวันพรุ่งนี้ เพื่อร่วมมือกันในการนำผลิตภัณฑ์จากเกษตรกรมาใช้ให้เกิดประโยชน์ และเพิ่มมูลค่าทางเศรษฐกิจนอกจากนั้นยังได้สั่งการให้ ทล. และ ทช. ไปจดสิทธิบัตรแผ่นยางพาราหุ้มแบริเออร์ ซึ่งถือเป็นนวัตกรรมที่คิดค้นขึ้นมาใหม่ และใช้วัตถุดิบภายในประเทศ (Local Content) พร้อมมอบหมายให้มหาวิทยาลัยสงขลานครินทร์ (มอ.) ไปศึกษาวิธีการใช้น้ำยาเคลือบแผ่นยางพาราแบริเออร์ เพื่อยืดอายุเวลาจาก 3 ปี เป็น 5 ปี รวมถึงศึกษาการนำมาปรับปรุงใช้ใหม่อีกครั้ง (รีโนเวท) เมื่อหมดอายุการใช้งานแล้วนายศักดิ์สยาม กล่าวต่ออีกว่า สำหรับผลิตภัณฑ์แผ่นยางหุ้มแบริเออร์ (Rubber Fender Barrier: RFB) ที่ใช้ในการกั้นเกาะกลางถนน และ หลักนำทางยางธรรมชาติ (Rubber Guide Post : RGP)ที่จะร่วมกับกระทรวงเกษตรนั้น เพื่อมาเพิ่มความปลอดภัยในการใช้ถนนของทั้งกรมทางหลวง และ ถนนกรมทางหลวงชนบท ขนาด 4 ช่องจราจรกว่า 12000 กม. จะแบ่งเป็นถนนของ ทล. ประมาณ 11000 กม. และ ถนนของ ทช. ประมาณ 1000 กม. ซึ่งระยะเวลาดำเนินการ 3 ปี(ปี63-65) ใช้วงเงินประมาณ 85000 ล้านบาท.
จับตา พรุ่งนี้ นายกฯ เป็นประธาน คมนาคม-เกษตร ลงนาม MOU ยกระดับราคายางพารา เพิ่มความปลอดภัยบนท้องถนน ด้วยการนำน้ำยางพาราของเกษตรกรไทย มาใช้ผลิตแผ่นยางหุ้มแบริเออร์
เซ็น MOU,แบริเออร์ยาง,แบริเออร์ยางพารา,ราคายางพารา,บิ๊กตู่,ประยุทธ์ จันทร์โอชา,ศักดิ์สยาม ชิดชอบ,ข่าวทั่วไป